Dvadsiata hra

minule

Účastníci: Axe, Tanquol, Abram, Garrus

Po veľmi nepríjemnom a nezvykle hlučnom briefingu s Mortym sa s vedúcim zhodli všetci prítomní členovia A-teamu, že ako ďalší krok sa musí sledovať stopa na Saruki Septimu.

Tanquol tam nejaké kontakty má, niečo viac sa bude musieť zistiť až tam. Nájsť toho správneho obchodníka bude celkom výzva.

Major Chili musel ísť niekam na „tajnú“ misiu, takže na lodi nebol. Garus sa iba tak poflakoval, Tanquol si väčšinu času cesty pripravoval pátracích červov, zvyšný čas vypĺňal hlavolamom, ktorý dostal od poštového kuriéra. Axe dostala od toho istého kuriéra nové nechty, ružové.

Zásielka bola zvláštna, pretože v oboch prípadoch boli drobné chyby v menách, ale adresa lodi aj čas odletu sedeli presne. Ešte zvláštnejšie bolo, že nikde nebol uvedený odosielateľ. Keďže loď musela štartovať, nebol čas čokoľvek zisťovať. Čas doručenia zrejme nebol náhodný. A kým sa vrátime, uplynie dosť času na zahladenie stôp.

Tanquolova pomerne veľká škatuľa sa ukázala byť vrstvenou hlavolamovou matrioškou. Po vyriešení jedného rébusu sa odkryla ďalšia časť, s novým hlavolamom. Na štvrtej úrovni mal Tanquol zásek, ktorý mu pomohol vyriešiť Garrus, keď náhodou išiel okolo. Bola to nejaká detská hra, ktorú ešte ako malý hrával. Nasledujúce dve úrovne už pre Tanquola nepredstavovali výraznejšiu výzvu. Úplne vo vnútri bola malá krabička s prsteňom. Po preskúmaní magickým zrakom musel Tanquol zhodnotiť, že si niekto dal veľmi veľkú námahu a vyrobil ho na mieru priamo pre Tanquola. A treba dodať, že prsteň je enormne užitočný. Zvyšuje počet kúziel, ktoré Tanquol dokáže udržať pripravené v pamäti.

Keďže Axine nové ružové „gélové“ drápky, najnovší výkrik módy jašterčích paničiek prišli rovnako záhadne ako Tanquolov balík, vzbudil to u neho záujem, čože to Axe vlastne dostala.

Axe sa už presierala pred zrkadlom a obdivovala svoje nové nechty. Tanquol ich obzrel magickým zrakom a následne skenerom. Jednalo sa o hybrid medzi mágiou a pokročilou nanitickou technológiou. Bol k nim aj nerozbalený návod na správnu inštaláciu. Veľká časť veskov ani nevie čítať a aj tí, ktorí vedia to robia iba výnimočne. A návody číta naprosté minimum z nich.

Tanquol ich teda Axine pomohol správne aktivovať a nastaviť. Od teraz už Axe nikdy nebude potrebovať kupovať predražené stredoveké zbrane.

Po prílete na Saruki vypustil Tanquol pátračov do miestnej siete. Abram dostal nové rozkazy, ktoré musel ísť vykonať sám. Podľa toho ako sa tváril to nebolo nič príjemné. Zvyšok A-teamu musel pokračovať bez neho.

Keďže sa Saruki oficiálne prihlásila k novej republike, nemohli sme riskovať ukázať sa v rangerských farbách. Pravdepodobne by nás aj tak nikto nenahlásil, ale nemá zmysel to riskovať. Loď je oficiálne súkromná, s rangermi nie je žiadne priame spojenie. Aspoň tu je to v pohode.

Dostali sme zálohu 30 tisíc kreditov na nákup nevyhnutných ochranných pomôcok, ktoré nenesú rangerské insígnie. Zdá sa to veľa, ale v skutočnosti by to stačilo tak pre obchôzkara, alebo SBS službu do cukrárne. My potrebujeme kvalitnejšiu výbavu. A obchodníci s týmto typom tovaru o cene nevyjednávajú.

Garrus našiel gladiátorskú arénu, kde by sa dalo niečo privirobiť. Je to síce riziko, že na seba upútame (nechcenú) pozornosť istých konkrétnych indivíduí, ale nakoniec nám to aj môže pomôcť v maskovaní na novú identitu, resp, zmenu povolania.

Po aréne a nákupoch sme si išli odpočinúť na loď. Kým pátrači nezachytia stopu aj tak nemáme čo na práci.

Na druhý deň, chvíľu po raňajkách zachytil jeden červ stopu na temnej strane siete. Trochu zvláštne, že prečo sa s niečím takýmto obchoduje na čiernom trhu. Ale keďže na svetlej strane nebolo ani zmienky, táto technológia musela padnúť pod prísne strážené embargo. Že  by sa nové autority báli odhalenia nejakého tajomstva?

Stopa nás zaviedla ku komplexu budov v priemyselnej štvrti. Väčšinou sa jednalo o dielne drobných podnikateľov a špecializované obchodíky pre nadšencov v rôznych oblastiach. Tu a tam bol sklad nejakej väčšej firmy.

Náš cieľ bol kedysi „bežný“ obchod s elektronikou. Teda bežný v danej lokalite. Obchodík bol zameraný na kvantové počítače (oficiálne pre civilné použitie) a podobné s tým súvisiace hračky.

Avšak po celkom čerstvej rekonštrukcii, ktorá sa ešte nestihla dostať do mapy street view, pribudlo poriadne omrežovanie, drahý bezpečnostný systém a stratil sa výklad s tovarom.

Kamera s veľmi vysokým rozlíšením pracujúca v tandeme so širokouhlou kamerou nás ani na moment nespustila zo zorného poľa. Pravdepodobne nás sledujú už  od vstupu do ulice. Teda, nie že by tu boli práve davy...

Iba sme sa priblížili, rozsvietil sa displej s animovanou hlavou, ktorá sa opýtala jednoslovnú otázku: „Kupec?“

T: Možno.

Otvoril sa platobný terminál. „Prosím vložte kartu na preverenie stavu konta.“

Tanquol vloží včera pripravenú, anonymnú kartu z banky s dobrou reputáciou v podsvetí. Vždy funguje ako spoľahlivá, nezaujatá tretia strana bez ohľadu na tovar. Nestáva sa teda, že by klient nechcel zaplatiť. A platí to aj naopak, obchodníci sa naučili, že nie je dobrý nápad si účtovať neoprávnené platby.

Na konto sa poskladali T, Garrus a Spike. Dohromady tam bolo niečo cez 100k kreditov. Viac ako dosť na overenie skutočného záujmu.

Otvorili sa ťažké pancierové dvere, ktoré sa za nami hneď zase zatvorili. Zo stien vykukli super-drahé, mega výkonné a ultra-presné senzory. Tanquol vzniesol námietku, ale operátor ho ignoroval a spustil sken. T teda zoslal kúzlo, ktoré sa trošku pohrali so zákonmi fyziky na kvantovej úrovni a efektívne senzorom zabránilo správnej identifikácii. To operátora asi dosť prekvapilo a asi aj hodne nasralo, tak sa nás pokúsil zlikvidovať laserovými krájačmi.

T: „to snáď nemyslíš vážne?! To je vážne tak prekvapujúce, že si kupec želá zostať v anonymite?“

Garrus spálil citlivú optiku kúzlom a prehlásil: „posledná šanca na mierové riešenie...“

Odpoveďou bol zelený plyn pustený do miestnosti.

To Tanquola na chvíľu zarazilo; to ako fakt myslia vážne? Plyn na skupinu, ktorá sa dokáže vyhnúť šialene drahému skenovaniu, kývnutím ruky zničia výkonné laserové krájače, majú na sebe brnenia, ktoré sú očividne a neskryte vysokej kvality do nehostinného prostredia?

Potom si ale T uvedomil, že ten, kto sa nás snaží zabiť je pravdepodobne civilista a s mágiou sa pravdepodobne nikdy v živote nestretol. Asi pridlhý čas strávený vo veľmi špeciálnej spoločnosti, veľmi často vo veľmi nepriateľskom prostredí. Môže to byť síce špecialista cez kvantové počítače, to mu ale nezaručuje rozpoznanie bojového brnenia a jeho schopností.

Každopádne ale Tanquol stratil trpezlivosť a celú partu teleportoval dva metre za pancierové dvere hlbšie do krytu. Tam vyrušili mohutného krysieho ochrankára nadopovaného rastovými hormónmi, ktorý práve nabíjal veľký guľomet. Bol to pre neho taký šok, že než stihol zdvihnúť tlapy, bolo po boji.

Jerry, krysák v kostkovanej košeli, majiteľ obchodu, sa práve vynoril z výťahu. Asi sa chcel pozrieť z blízka na naše mŕtvoly. Vypadlo z neho: „Ups, špatné poschodie.“ T musel uznať, že mu to pálilo rýchlo, lebo hneď mu bolo jasné, že nestihne utiecť. A ak by aj áno, aj tak nemá kam. Ihneď sa vzdal.

A bez okolkov vyklopil úplne všetko. Bolo mu aj bez otázok jasné o ktorú technológiu nám ide. Z jeho strany to bol síce iba odhad, ale vôbec nie nelogický. Takáto tlupa nebude mať záujem o bežne dostupné civilné tablety. A čo iné by mohlo byť zaujímavejšie, ako čerstvo zakázaná technológia od nových pohlavárov z republiky?

Chudák Jerry sa priplietol do rebélie, ani nevedel ako. Vďaka rýchlemu mysleniu a správne ohybnej chrbtici však prežil. Aspoň zatiaľ. Nechať ho len tak nemôžeme, ale zlikvidovať tiež nie. Tanquol ho teda uloží do stáze a vďaka Jerryho skladnej veľkosti ani nie je problém ho dostať do prenajatej bugyny a nepozorovanie ho premiestniť na našu novú loď Spectre.

Teraz je čas na briefing, že čo ďalej.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*poznámka pod čiarou

Hromadia sa správy o zmiznutých lodiach, ktoré robili skoky. Niektoré sa znovu objavili, ale bez posádky. Alebo so šialenou posádkou. Tu a tam sa nájde aj nejaký komixovo-hororový mutant.

Hlásení je príliš mnoho, aby to bola náhoda, prípadne zlý technický stav lodí, ako sa snažia situáciu zahladiť nové mienkotvorné média.

Pravdepodobne sa niečo deje s mimo-priestorom, ktorý sa používa pri skokoch. Nejako prestáva byť bezpečný. My sami sme už mali istý incident vo warpe (asi uprostrd, odsek XW3).

To be continued